Negroman

Negroman is en lütten Oort in’n Distrikt Cayo von Belize.

 Geografie 

De Oort liggt an dat linke Över von’n Macal River an’n Noordrand von de Maya-Bargen. Wieldes de Oort op üm un bi 80 m över de See liggt, föhrt de Straat ut’n Oort rut över en sieden Bargrügg, de bet op knapp 180 m över de See anstiggt.

De Öörd ümto sünd Chial in’n Noorden, Big Eddy in’n Noordoosten, San Antonio in’n Oosten un Benque Viejo del Carmen un San Jose Succotz in’n Westen. Dat Rebeed na Süden to in de Maya-Bargen besteiht ut Oorwoold. Dat Rebeed is dör’n Noj-Ka’ax-H’men-Elijio-Panti-Natschonaalpark un de Vaca Forest Reserve schuult.

 Historie 

In dat Rebeed von’n hüdigen Oort Negroman leeg de Maya-Oort Tipú, de bet 1707 bestahn hett, as de Inwahners von de Spaniers dwangsverdreven worrn sünd an’n Petén-Itzá-See. Tipú weer en wichtigen Oort von Dzuluinicob.

 Weertschop un Infrastruktur 

De Oort leevt vondaag vör allen von’n Tourismus.

 Verkehr 

De eenzige Straat ut Negroman rut löppt in’n Noordwesten na Chial un an’n George Price Highway. De Highway föhrt denn in’n Süüdwesten na Benque Viejo del Carmen un an de Grenz na Guatemala un in’n Noordoosten över San Ignacio/Santa Elena na Belmopan un wieder na Belize-Stadt. De nächste Flegerplatz is in Maya Flats (Chial).

Kategorie:Oort
Kategorie:Distrikt Cayo